7. ข้อพิพาททางกฎหมาย

บมจ. อสมท มีข้อพิพาททางกฎหมายถึงเดือนธันวาคม 2553 ที่อาจมีผลกระทบต่อสินทรัพย์ของบริษัท
ดังนี้

1. บริษัท ฟิวเจอร์ ไฮเทค จำกัด

วันที่ 14 กุมภาพันธ์ 2549 บริษัท ฟิวเจอร์ ไฮเทค จำกัด ฟ้องคดีแพ่ง บริษัท อสมท จำกัด
(มหาชน) ข้อหาผิดสัญญาซื้อขาย เรียกทรัพย์คืน (ค่าปรับที่ อ.ส.ม.ท.
ใช้สิทธิหักไว้จากราคาซื้อขายรถยนต์ถ่ายทอด) จำนวนเงินรวมดอกเบี้ย เป็นเงิน 25,440,380.-
บาท คดีอยู่ระหว่างการพิจารณาคดีของศาลแพ่ง

2. นายชาญณรงค์ โพธิ์สุขเกษม

วันที่ 20 กุมภาพันธ์ 2550 นายชาญณรงค์ โพธิ์สุขเกษม ฟ้องคดีแพ่ง (แรงงาน) บริษัท อสมท
จำกัด (มหาชน) ข้อหาผิดกฎหมายคุ้มครองแรงงาน เรียกค่าเสียหาย
(ค่าขาดรายได้จากค่าจ้างและค่าบอกเลิกสัญญาทันทีต้องได้รับความเสื่อมเสียชื่อเสียง เป็นเงิน
335,000.- บาท) เมื่อวันที่ 26 กุมภาพันธ์ 2551 ศาลแรงงานกลางพิพากษาให้ บมจ. อสมท
ชำระค่าเสียหาย จำนวน 45,000.- บาท บมจ. อสมท
อุทธรณ์คำพิพากษาคดีอยู่ระหว่างการพิจารณาคดีของศาลอุทธรณ์

3. นายประมุท สูตะบุตร

วันที่ 13 กรกฎาคม 2550 นายประมุท สูตะบุตร เป็นโจทก์ฟ้องคดีแพ่ง (แรงงาน) บริษัท อสมท
จำกัด (มหาชน) และนายวสันต์ ภัยหลีกลี้ ข้อหาผิดสัญญาจ้างแรงงาน
ข้อตกลงเกี่ยวกับสภาพการจ้าง กฎหมายว่าด้วยการคุ้มครองแรงงาน เรียกค่าเสียหาย
(ผิดสัญญาจ้าง ค่าล่วงเวลา ค่าทำงานในวันหยุด ค่าล่วงเวลาในวันหยุด) เป็นเงิน
60,862,784.- บาท ศาลแรงงานกลางพิพากษาเมื่อวันที่ 10 มิถุนายน 2553 ให้ยกฟ้อง
โจทก์อุทธรณ์ คดีอยู่ระหว่างการพิจารณาของศาลฎีกา

4. นายกุณฑล สายแสงจันทร์

วันที่ 23 สิงหาคม 2550 นายกุณฑล สายแสงจันทร์ เป็นโจทก์ฟ้องคดีแพ่ง (แรงงาน) บริษัท อสมท
จำกัด (มหาชน) ข้อหาไม่ปฏิบัติตามข้อตกลงเกี่ยวกับสภาพการจ้าง
กฎหมายว่าด้วยการคุ้มครองแรงงาน เรียกค่าเสียหายเป็นค่าตอบแทนพิเศษ เป็นเงิน
1,235,933.87 บาท ศาลแรงงานกลางพิพากษาเมื่อวันที่ 2 พฤศจิกายน 2553 ให้ บมจ. อสมท
จ่ายค่าตอบแทนพิเศษ (ค่ารางวัลนำเข้า) เป็นเงิน 933,828.97 บาท บมจ. อสมท อุทธรณ์
คดีอยู่ระหว่างการพิจารณาของศาลฎีกา

5. บริษัท สหพันธ์รักษาธรรม จำกัด , นายวิจิตร ลิ้มสมบัติอนันต์

วันที่ 6 พฤศจิกายน 2550 บริษัท สหพันธ์รักษาธรรม จำกัด , นายวิจิตร ลิ้มสมบัติอนันต์
เป็นโจทก์ฟ้องคดีอาญา นายถวัลย์ ไชยรัตน์ นางสาวนีรชา หลิมสมบูรณ์ นายศุภกร ลิ้มธีรยศ
นางลภามาศ ตัณฑวรรธนะ (พนักงาน บมจ.อสมท) เป็นจำเลยที่ 1-4 ตามลำดับ
ฐานร่วมกันหมิ่นประมาท ด้วยการโฆษณา เรียกค่าเสียหาย เป็นเงิน 5,000,000.- บาท
ศาลอาญาพิพากษายกฟ้อง โจทก์อุทธรณ์คำพิพากษา คดีอยู่ระหว่างการพิจารณาคดีของศาลอุทธรณ์

6. นางหนึ่งฤทัย สุนายเนตร์ นางจิรานุช เสียงพานิช นางขัตติยา หิรัญโต และ
เรืออากาศโทประเชิญ สิงหะผลิน

วันที่ 19 กุมภาพันธ์ 2551 นางหนี่งฤทัย สุนายเนตร์ นางจิรานุช เสียงพานิช นางขัตติยา หิรัญโต
และเรืออากาศโทประเชิญ สิงหะผลิน รวม 4 คน เป็นโจทก์ฟ้องคดีแพ่ง (แรงงาน) บริษัท อสมท
จำกัด (มหาชน) ข้อหาผิดสัญญาจ้างแรงงาน กฎหมายว่าด้วยการคุ้มครองแรงงาน เรียกค่าเสียหาย
ค่าจ้าง เงินประกันการทำงาน เป็นเงิน 898,311.85 บาท เมื่อวันที่ 23 มกราคม 2552
ศาลแรงงานกลางพิพากษายกฟ้อง โจทก์อุทธรณ์คำพิพากษา
คดีอยู่ระหว่างการพิจารณาคดีของศาลฎีกา

7. การไฟฟ้านครหลวง

วันที่ 22 พฤษภาคม 2551 การไฟฟ้านครหลวง
ส่งเรื่องให้คณะกรรมการพิจารณาชี้ขาดการยุติในการดำเนินคดีแพ่งของส่วนราชการและหน่วยงานที่เกี่ยวข้อง
เรียกค่าใช้ไฟฟ้าเพิ่มเติมเป็นเงินจำนวน24,052,136.22 บาท
คดีอยู่ระหว่างการพิจารณาของคณะกรรมการพิจารณาชี้ขาดการยุติในการดำเนินคดีแพ่งฯ

8. บริษัท ไร่ส้ม จำกัด

วันที่ 24 กรกฎาคม 2551 บริษัท ไร่ส้ม จำกัด ฟ้องคดีปกครอง บริษัท อสมท จำกัด (มหาชน)
ข้อหาผิดสัญญาทางปกครอง เรียกให้ชำระเงิน 253,026,691.12 บาท บริษัท อสมท จำกัด
(มหาชน) ยื่นคำให้การและฟ้องแย้งเรียกค่าโฆษณาส่วนเกิน เป็นเงิน 2,129,000.- บาท
ภาษีมูลค่าเพิ่ม 149,030.- บาท พร้อมดอกเบี้ยอัตราร้อยละ 7.5 ต่อปี
คดีอยู่ระหว่างการพิจารณาคดีของศาลปกครอง

9. นางสาวสุกัญญา ทองมาก

วันที่ 23 กันยายน 2552 นางสาวสุกัญญา ทองมาก เป็นโจทก์ฟ้องคดีแพ่ง (แรงงาน) บริษัท อสมท
จำกัด (มหาชน) ข้อหาผิดสัญญาจ้างแรงงาน กฎหมายว่าด้วยการคุ้มครองแรงงาน
เรียกค่ารางวัลนำเข้า เป็นเงิน 116,000.- บาท
คดีอยู่ระหว่างการพิจารณาคดีของศาลแรงงานกลาง